cyanic-selkie/wikianc huggingface dataset:
Samisk historie i moderne tid
Evakuering av samene fra Kolahalvøya
Lapplandskrigen fikk store konsekvenser for samene. Krigen ble utløst i 1944 da Stalin ga ordren om at Finland skulle kvite seg med alle de tyske tropper fra Finland. De tyske troppene befant seg i Finland, fordi Tyskland og Finland var allierte. Tyskland nektet imidlertid å trekke ut sine styrker, noe som førte til at Finland så seg nødt til å gå til direkte militære konfrontasjoner mot Tyskland. I denne sammenhengen ble 774 finer drept og rundt 1000 tyskere. Krigen førte til at mange samer måtte evakueres fra Nord-Finland. Mange av de evakuerte returnerte aldri tilbake, men ble værende i Sverige, Norge eller Sør-Finland etter krigen. På grunn av sykdommer i områdene de ble evakuert til ble tilværelsen utfordrende, ikke minst for deres samiske identitet.
Tvangsevakuering og nedbrenning av Finnmark
Tysklands krig i Sovjetunionen led nederlag og tilbaketrekning fra flere frontavsnitt ble nødvendig i slutten av 1944. En av disse frontene var Murmanskfronten (Litsafronten), hvor tilbaketrekningen av tyske tropper skjedde gjennom Nord-Norge. De tyske styrkene anvendte den brente jords taktikk for å hindre at de sovjetiske styrkene skulle kunne å dra nytte av ressursene når de kom etter. Mesteparten av husene og infrastrukturen i Norge øst for Lyngenlinjen ble brent og ødelagt. Dette var et ledd i Operation Nordlicht der tyske styrker etter Den finske fortsettelseskrigen ble trukket ut av Finland, Finnmark og Troms til Lyngen. Innbyggerne i Finnmark og Nord-Troms ble tvangsevakuert, de fleste til områder lengre sør i Norge.
En konsekvens av ødeleggelsene i Finnmark var at deler av samisk kultur ble ødelagt. Ved gjennombyggingen som fulgte tok en ikke hensyn til samiske byggetradisjoner, men standardiserte norske byggemåter. En annen konsekvens var at samer som ble tvangsevakuert sørover der det bare var norskspråklig befolkning, selv gikk over til å snakke norsk i større grad. Dog levde deler av det nomadiske samisk levesett ned flytting av rein videre etter krigen.
Ukrainas herrelandslag i volleyball
Ukrainas herrelandslag i volleyball er det ukrainske landslaget i volleyball for herrer som konkurrerer for Ukraina under Sommer-OL, Volleyball-VM og Volleyball-EM. Landslaget er rangert som nummer 54 på FIVBs verdensranking.
Resultater i internasjonale turneringer
''Resultatene som er vist under er kun konkurranser der Ukraina har deltatt. Turneringer de ikke har tatt del i er ikke ført opp.''
Tiracerini
Utseende
Små (gjerne ca. 2 millimeter), avlange og litt flate, rødlige køllebiller. Hodet er lengre enn bredt, firkantet, med bittesmå fasettøyne. Antennene er kølleformede og består tilsynelatende bare at ett enkelt ledd (leddene er svært tettsittende). Pronotum er rundet, mye bredere enn langt og over dobbelt så bredt som hodet. Dekkvingene er middels lange (dekker de fremeste bakkroppsleddene), utvidet bakoer, avrundet bak. Bakkroppen er kort rundet, bare ett, stort ryggledd er klart synlig ovenfra. Beina er nokså korte og tykke.
Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler).
Utbredelse
Gruppen er vidt utbredt i Australia.
Bernt Lomeland
Bernt Lomeland (født 1836 på Helleland i Stavanger amt, død 1900) var en norsk lærer og predikant.
Liv og virke
Bernt Lomeland ble konfirmert i Helleland kirke 29. september 1850. I 1855 begynte han som omgangsskolelærer i Helleland skoledistrikt, en stilling han hadde i sju år. I 1862 begynte han på en toårig lærerutdanning ved Holt seminar og overtok deretter en privatskole i Kristiansand etter Torkild Hammersmark. Men lønna var lavere enn det han tjente som omgangsskolelærer, så han startet i 1868 egen bokhandel. I 1869 ble det en splittelse blant Torkilds venner angående Rosenius' skrifter, og de måtte forlate bedehuset i Gyldenløvesgate 70.
Lomeland giftet seg i 1872 med Olevine Kristine Olsdatter (1843–1929) fra Harkmark ved Mandal. De fikk fire barn som vokste opp.
I slutten av 1880-årene ble det gjennomført flere store kirkereformer i Den norske kirke, gjerne kalt "Den store liturgirevisjonen". Blant lekfolk var det en del motstand, og i Kristiansand og Egersund var motstanden særlig stor.
Lomeland ønsket å bli stående i kirken. Han så det som sin oppgave å motvirke villfarelsen innenfra. Men da det kom ny alterbok i 1889 var det slutt. Resultatet ble at flere sterktroende i Helleland, Egersund, Søgne og Kristiansand meldte seg ut av statskirken.
Fra midten av 1890-årene hadde menigheten 470 medlemmer. Størst oppslutning var det på bygdene, og særlig i Helleland. Lomeland jobbet hardt for sitt livsverk, og Menigheten Samfundet hadde ved århundreskiftet omtrent 600 medlemmer.
Bernt Lomeland døde 1. mars 1900 i Egersund.
Hystad skule
Hystad skule er en offentlig barneskole på Hystad i Stord kommune i Vestland. Det første skolebygget stod ferdig i 1971, men anlegget har senere blitt utvidet flere ganger. Et nybygg stod ferdig i 2007, og i 2016 var ytterligere et bygg klart til bruk. Januar 2023 har skolen 298 elever. Rektor per 2022 er Pål Helland.
Bolesław II av Polen
Bolesław II av Polen (født 1041/2, død 2./3. april 1081/2) var en polsk konge i årene 1058–1079.
Vitenskapsåret 1804
Vitenskapsåret 1804 er en oversikt over hendelser, prisvinnere, fødte og avdøde personer med tilknytning til vitenskap i 1804.
PGA Championship 1984
PGA Championship 1984 ble arrangert i Birmingham, Alabama i USA i 1984.
The Bells of St. Mary’s
Den fikk nytt liv i 1945 i Hollywood-filmen med samme navn av Bing Crosby og Ingrid Bergman.
Den 14. juni 1962 ble den spilt inn av Perry Como, men ble utelatt på det utgitte albumet.
Sangen er med i en episode av Monty Python's Flying Circus. I en sketsj kalt «Musical mice» («Musikalske mus») hevder Ken Ewing (Terry Jones) at han har trent opp mus til å skrike til spesifikke tonehøyder, nødvendige for å spille sangen (som han demonstrerer med diskutabel suksess).
Versjonen til The Drifters er med i spillefilmen Mafiabrødre (Goodfellas), i juleaftenscenen med Henry Hill og familien samt i den påfølgende scenen hvor Stacks (Samuel L. Jackson) blir skutt og drept av Tommy Devito (Joe Pesci).
Norsk versjon
Juul Hansen har skrevet en norsk tekst. Den norske tittelen er «Klokkene i St. Mary». Olav Werner med Columbia Danseorkester utgav den på 78-platen Columbia GN 959 i 1946.
Smuglerne (stumfilm)
Smuglerne (svensk: ) er en svensk stumfilm fra 1913, i regi av Mauritz Stiller. Manuskriptet var skrevet av norske Peter Lykke-Seest. Som litterært forelegg hadde han Emilie Flygare-Carléns roman Rosen på Tistelön, som ble utgitt i 1842.
Premieren fant sted 6. oktober 1913 i Sverige.
Handling
Sønnen til en fattig fisker og datteren til en velstående huseier blir forelsket i hverandre. Men de møter en rekke hindringer, før de kan være sammen.
John Everett Millais
Millais (uttales Mih-lay) ble født i Southampton i 1829 fra en prominent familie i Jersey. Hans store kunstneriske talent skaffet ham en plass ved det engelske kunstakademiet i en alder av 11 år, noe som savner sidestykke. Der møtte han blant annet William Holman Hunt og Dante Gabriel Rossetti som han dannet Det pre-rafaelittiske broderskap sammen med i september 1848 i sitt hjem i Gower Street i London.
Verker før broderskapet
Millais' Christ In The House Of His Parents (Jesus i sine foreldres hus) (1850) var meget kontroversielt ettersom det var en realistisk portrett av en arbeiderklassefamilie som arbeidet i rotete snekkeri. Senere arbeid vekket også strid, men i mindre grad. Millais fikk en populær suksess med A Huguenot (En hugenott) (1852) som viste et ungt par som holdt på å bli splittet på grunn av religiøse konflikter. Han gjentok dette teamet i flere senere verker.
Alle disse tidligere verkene ble malt med stor oppmerksomhet på detaljene, ofte konsentrert rundt skjønnhet og naturalismens kompleksitet. I malerier som Ophelia (1852) skapte Millais en tett og utpenslet overflate basert på sammensmeltingen av naturalistiske elementer. Denne tilnærmingen har blitt beskrevet som en form for «billedlig økosystem».
Denne stilen ble lovprist av den prominente kritikeren John Ruskin som forsvarte pre-rafaelittene mot deres kritikere. Millais’ vennskap med Ruskin gjorde at han ble kjent med Ruskins hustru Effie og kort tid etter begynte hun stå modell for hans maleri The Order of Release. Etter hvert som han malte ble de to forelsket i hverandre. Til tross for at Effie hadde vært gift med Ruskin i mange år var hun fortsatt jomfru. Hennes foreldre mistenkte at noe var galt og saksøkte ektemannen for å få ekteskapet oppløst. I 1856 etter at ekteskapet med Ruskin opphørte ble Effie og John Millais gift.
Senere verk
Etter at Millais var blitt gift begynte han å male i en bredere stil som ble fordømt av Ruskin som «en katastrofe». Det har blitt argumentert at stilskiftet var et behov hos Millais til øke sine inntekter grunnet at han hadde familie. Nådeløse kritikere som William Morris anklaget ham for «å selge seg» for å bli populær og rik. Hans støttespillere og beundrere pekte derimot på kunstnerens forbindelse med Whistler og Albert Moore og innflytelsen fra John Singer Sargent. Millais selv argumenterte at han hadde vokst og blitt mer sikker som kunstner, at han kunne male med større dristighet. I sin artikkel «Thoughts on our art of Today» («Tanker om vår kunst i dag») i 1888 anbefalte han kunstnere som Velázquez og Rembrandt som modeller for kunstnere å følge.
Malerier som The Eve of St. Agnes og The Somnambulist viste tydelig den pågående dialogen mellom kunstneren og Whistler som Millais var en sterk tilhenger av. Andre malerier som de fra slutten av 1850- og begynnelsen av 1860-tallet kan bli tolket som at han foregriper aspekter av Den estetiske bevegelsen. Mange av disse viste brede blokker av harmonisk arrangerte farger og er mer symbolske enn fortellende. Senere verker fra 1870-tallet og framover demonstrerte Millais’ ærbødighet for de gamle mestere som Joshua Reynolds og Velázquez som bidro til å revitalisere britisk kunst på 1700-tallet. Millais’ mest betydningsfulle blant disse vekere er The North West Passage (1874) og The Boyhood of Raleigh (1871), som viste Millais' interesse for emner knyttet til Storbritannias utforskningen og ekspanderende verdensimperium.
Hans siste prosjekt var å male en hvit, europisk jeger som lå død i det åpne, afrikanske steppelandskapet, hans kropp i kontrast til to mørke afrikanere. Fascinasjonen for det ville og ødslig er også tilstedeværende i mange av hans landskapsmalerier fra denne perioden som ofte viste et vilt og vanskelig og farlig terreng. Det første av disse, Chill October (1870) ble malt i Perth i Skottland, ikke langt fra hans hustrus familiehjem. Andre ble malt rundt om i Perthshire, i nærheten av Dunkeld og Birnam hvor Millais leide et herskapshus hver høst for å kunne gå på jakt og fisketur. Millais oppnådde stor popularitet med sine malerier av barn, spesielt Bubbles (1886) som er berømt, eller kanskje beryktet, for å bli brukt som reklame for såpe!
Illustrasjoner
Bokillustrasjoner var også noe som Millais hadde en heldig grep om, spesielt for verkene til Anthony Trollope og poesibøkene til Lord Tennyson. Hans komplekse illustrasjoner av Jesus’ lignelser ble utgitt i 1864. Hans svigerfar bestilte glassmalerier basert på disse for en kirke i Perth. Millais illustrerte også for blader som Good Words og i 1869 ble han hyret som illustratør for en ny ukentlig avis kalt The Graphic.
Akademisk karriere
Millias ble valgt som assosiert medlem av det engelske kunstakademiet i 1853 og ble snart valgt som fast medlem av akademiet og han var en prominent og aktiv deltaker. Han ble gitt den adelige tittelen baronett i 1885, den første kunstner som ble æret med arvelig tittel. Etter at Frederic Leighton døde i 1896 ble Millais valgt til president av akademiet, men han døde senere det samme året fra strupekreft. Han ble begravd i St. Pauls katedral.
Novotsjeboksarsk
Novotsjeboksarsk (russisk:, tsjuvasjisk: ) er en by i Republikken Tsjuvasjia i Russland. Den ligger ved elva Volgas sørlige bredd, rundt 10 km øst for Tsjeboksary. Innbyggertall: 125 857 (folketelling 2002), 114 760 (folketelling 1989).
Novotsjeboksarsk ble grunnlagt i 1960 som en satellittby til Tsjeboksary. Byen ble bygget på et tidligere ubebygd område, og den raskt voksende byen tok etter hvert opp i seg flere omkringliggende landsbyer. Den passerte 100 000 innbyggere i 1983.
Tsjeboksary vannkraftverk i Volga ligger like ved byen.
Kjente personer fra Novotsjeboksarsk
Olga Jegorova – langdistanseløper
Formiddag
Formiddag er den perioden av dagen som avløser morgen. Som definert til bruk i værvarsler starter formiddagen klokken 09.00 og varer frem til klokken 12.00 (middag). Formiddag avløses av ettermiddag som går videre over i kveld.
I litt videre forstand kan formiddag beskrive hele den første halvdel av døgnet, med uttrykket ante meridiem (a.m.) hentet fra latin.
Rita Hayworth
Tidlig liv
Hayworths far, Eduardo Cansino, utvandret fra Spania i 1913. Både han og hans far var dansere. Rita Hayworth opptrådte sammen med sin far som danser i ulike forestillinger fra hun var 12 år gammel.
Karriere
Ved en forestilling satt Winfield Sheehan, en av sjefene for Fox Film Corporation, blant publikum. Hayworth signerte en seks måneders kontrakt med filmselskapet i februar 1935. Hun kalte seg Rita Cansino og spilte noen mindre roller i filmer, før kontrakten opphørte. Hennes første ektemann, Edward C. Judson, skaffet henne en ny filmkontrakt, denne gang med Columbia Pictures. Hun fikk artistnavnet Rita Hayworth ved å bruke morens pikenavn som sitt nye etternavn.
Hayworth spilte flere mindre roller i filmer, før hun fikk en birolle i dramafilmen Bare engler har vinger (1939), med Cary Grant og Jean Arthur i hovedrollene. Hun spilte mot James Cagney og Olivia de Havilland i den romantiske komedien Blond og farlig og mot Tyrone Power og Linda Darnell i dramafilmen Blod og sand (begge fra 1941). Hayworth spilte mot Fred Astaire i musikalkomediene Bryllupsdansen (1941) og Orkideer til Maria (1942) og mot Gene Kelly i filmmusikalen Modellen (1944). Populariteten hennes økte ytterligere med rollen som femme fatale i film noiren Gilda (1946).
Hayworth spilte deretter i filmer som The Lady from Shanghai (1947), Salome og Sadie Thompson (begge fra 1953) og Pal Joey (1957). I begynnelsen av 1960-årene ble hun rammet av Alzheimers sykdom, som var med på å begrense livet hennes. Hayworth medvirket dog i filmer som Det store Wild West Show (1964), Sammensvergelsen (1965) og Djevleblomsten (1966). Hennes siste film var westernfilmen Gangsterpresten (1972). Hayworth fikk en stjerne på Hollywood Walk of Fame i 1960. I 1999 ble hun kåret til tidenes 19. største kvinnelige filmlegende av Det amerikanske filminstituttet.
Privatliv
Hayworth var gift fem ganger. Hennes første ektemann var Edward C. Judson, som hun var gift med fra 1937 til 1942. I 1943 giftet Hayworth seg med Orson Welles. De fikk en datter, men ble skilt i 1947. Året etter, på sin første reise til Europa, traff Hayworth prins Aly Khan, som var sønn av den muslimske lederen Aga Khan III. De giftet seg i 1949 og fikk en datter, prinsessen Yasmin Aga Khan (født 28. desember 1949). Ekteskapet tok slutt i 1951. Fra 1953 til 1955 var Hayworth gift med sangeren Dick Haymes og fra 1958 til 1961 med filmprodusenten James Hill.
L’Illusionniste
L'Illusionniste (britisk tittel The Illusionist) er en fransk-britisk animert dramakomedie fra 2010 regissert av Sylvain Chomet. Filmen er baser på et manus skrevet av den franske mime-artisten, regissøren og skuespilleren Jacques Tati fra 1956. Filmen handler om en illusjonist som besøker en avsidesliggende landsby, og overbeviser en jente i byen at han virkelig utfører magi.
Viljandi
Viljandi (historisk tysk navn: Fellin) er en by og kommune i Viljandi fylke i det sørlige Estland. Det er landets sjette største by med drøyt 20 000 innbyggere. Den ligger 161 km fra Tallinn, 81 km fra Tartu og 97 km fra Pärnu.
L’Illusionniste
Filmen ble produsert i Chomets Django Films i Edinburgh i Skottland. Studioet ble opprettet spesielt for denne filmen.
Viljandi
I Viljandi ligger Viljandi kloster fra 1466, som er et tidligere fransiskansk munkekloster.
L’Illusionniste
Filmen ble godt mottatt av anmelderne, men ble en kommersiell fiasko.
Viljandi
I 1208 deltok danske korsfarere angivelig i et felttog mot Fellin, der Dannebrog skal ha falt ned fra himmelen.
L’Illusionniste
Den ble nominert til Oscar for beste animasjonsfilm.
Filmen er ikke utgitt i Norge.
Handling
I 1959 pakker en illusjonist som er uten fast arbeid, alle sine eiendeler, inkludert en kanin - og flytter til London. Han har ingen mulighet til å konkurrere med annen moderne underholdning, for eksempel rock and roll, og opptrer heller ved mindre sammenkomster ved for eksempel barer, kafeer og ulike sammenkomster. Han tar imot en invitasjon fra en beruset fest-arrangør for å besøke en avsidesliggende skotsk øy, hvor han skal underholde lokalbefolkningen.
Når illusjonisten overnatter i et rom over puben, møter han snart en ung kvinne, Alice, som er interessert i hans illusjoner - inkludert en gave med røde sko. Alice tror at artisten har ekte magiske krefter, og følger med ham til Edinburgh - hvor han opptrer ved et lite, beskjedent teater. De deler et rom ved et nedslitt gjestehus. Illusjonisten sover på en sofa, og kvinnen holder seg opptatt av å rengjøre og lage mat som hun deler med de andre naboene. Men illusjonisten får stadig dårligere lønn, og bruker mye penger på forskjellige gaver til Alice. Dette får ham til å pantsette magiske drakter, og i all hemmelighet påta seg nedverdigende jobber. Men Alice tiltrekker seg etter hvert kjærligheten til en kjekk ung mann.
WTA International
WTA International var det tredje og laveste nivået av tennisturneringer som blir spilt på WTA-touren. Turneringene blir spilt fra januar til oktober hvert år. Navnet ble avviklet etter 2020-sesongen.
Storådalshøe
Storådalshøe er et fjell øst for Storådalen i Jotunheimen nasjonalpark, i Lom kommune i Innlandet. Det har en høyde på 1 888 meter over havet.
Sugar Rush (TV-serie)
Sugar Rush er en britisk TV-serie, basert på romanen med samme navn skrevet av Julie Burchill, om livet til 15 år gamle Kim. På begynnelsen av serien er Kim i ferd med å erkjenne sin egen identitet som lesbisk, samtidig som familien flytter fra London til Brighton på Englands sørkyst.
Serien ble produsert av Shine Limited og sendt på britiske Channel 4, første gang i 2005. Serien sendes i Norge på NRK3, og sesong 1 startet 6. september 2007.
Priser
20. november 2006 ble serien tildelt den 34. internasjonale Emmy-prisen, i kategorien «Barn og ungdom», i konkurranse med blant annet de norske seriene Gutta boys og Den lille redningsskøyta Elias.
Handlingsreferat
Hovedpersonen Kim er besatt av sin beste venn, Sugar, noe som motiverer henne til å gjøre alt for sin venn - uansett hva det er snakk om. Kim blir veldig tiltrukket av Sugars verden med tilfeldig sex, røyking, alkohol og ulovlige rusmiddel. Men i den andre sesongen forsøker Kim å bygge et forhold sammen en annen kvinne, Saint. Sugar er vant til å bruke sitt flotte utseende, og utstråling, for å få det hun ønsker. Hun blir en negativ innflytelse på Kim, og oppfordrer henne blant annet til å drikke alkohol, og vikler henne inn i en rekke problematiske situasjoner. Kim er tilsynelatende Sugars eneste nære venn. Sugar erter Kim konstant over hennes egen seksualitet, tilsynelatende uvitende om alle sorgene hun forårsaker.
I den andre sesongen blir Sugar fengslet, etter å ha knivstukket en mann som forsøkte å voldta henne. Men hun stjeler et kjøretøy sammen med Kim, og de kjører til London, hvor de overnatter ved et flott hotell. Sugar viser en mer sårbar side når hun senere forteller Kim at hun føler seg veldig ensom i fengsel, og at Kim er den eneste personen i livet hennes som aldri har forlatt henne siden fengslingen. Det blir antydet at Sugar hadde sex med en de kvinnelig fengselsbetjent, i forsøk på å få straffen hennes redusert. Sugar slippes deretter ut av fengsel, noe som forårsaker friksjon mellom Kim, Sugar og Kims nye kjæreste, Saint.
Men det blir også avslørt at Saint fremdeles er venner med sin tidligere kjæreste, noe som forårsaker ytterligere problemer i forholdet til Kim. Deretter blir Kim tatt for utroskap sammen med Montana, noe som resulterer i at Kim tar en overdose på en strand. Etter en rekke hallusinasjoner på narkotika ringer Kim gjentatte ganger til Saint for å unnskylde seg, før han kollapser. Når hun våkner, tror Kim feilaktig at Sugar reddet livet hennes. Men Sugar innrømmer senere for Kim at det egentlig var Saint som reddet henne. Saint ber deretter Kim om å flytte sammen med henne, men Kim er i begynnelsen skeptisk til dette.
Interkom
En interkom er et frittstående talekommunikasjonssystem for bruk i en bygning, en liten samling av bygninger eller portabelt innenfor et lite dekningsområde, og som fungerer uavhengig av offentlig telefonnett. Et interkomsystem kan være kablet og/eller trådløst, og kan være montert permanent eller være avtagbart og portabelt.
Foruten bygninger brukes interkom på mange typer kjøretøy, inkludert tog, båter, fly og panservogner. De kan være koblet opp mot PA-høyttalersystemer, walkietalkie, telefon og andre interkomsystemer. Nyere generasjoner er også kompatible med datamaskiner, inkludert støtte for TCP/IP. Noen interkomsystemer brukes for å styre utstyr som signallys og dørlåser.
Interkomsystemer kan brukes som dørtelefoner for adgangskontroll i hus, kontorer og andre bygninger, gjerne sammen med fjernstyring av elektriske dørlåser. Slike systemer kan være utstyrt med video.
Etymologi
Interkom kan være en forkortelse av interkommunikasjonsenhet eller interkommunikasjon, hvor inter stammer fra latin med betydningen «mellom» eller «på tvers». Interkom muliggjør dermed kommunikasjon på tvers, altså å meddele informasjon til noen som ikke er i umiddelbar nærhet og ellers ikke ville fått med seg kommunikasjonen.
Bærbare systemer
Portable systemer brukes ofte av produksjonsmannskap og profesjonelle idrettslag. I teater og konsertsaler finnes ofte en blanding av fastmontert og bærbart interkomutstyr. På racerbaner er det ofte montert infrastruktur for både bærbar og permanent interkom på kritiske steder rundt banen for bruk av funksjonærer og medisinsk personell.
Bærbar interkom brukes også til motorsyklister, for eksempel mellom motorsyklist og passasjer, sykkel-til-sykkel-kommunikasjon eller kommunikasjon innenfor en gjeng av ryttere. Førerne har da et hodesett (hodetelefon og mikrofon) med trykk for å snakke-funksjon. Monteringssystemer for interkom kan festes til de fleste motorsykkelhjelmer. Det finnes flere ulike teknologier, inkludert ulike typer privatradio som PMR446, Bluetooth eller dynamisk maske-kommunikasjon (DMC) som er et maskenettverk utviklet for motorsykkelkommunikasjon.
Vitenskapsåret 1805
Vitenskapsåret 1805 er en oversikt over hendelser, prisvinnere, fødte og avdøde personer med tilknytning til vitenskap i 1805.
Den 32. Oscar-utdelingen
'''Den 32. Oscar-utdelingen''', styrt av Academy of Motion Picture Arts and Sciences (AMPAS), ble holdt 4. april 1960, og hedret filmene utgitt i 1959. Utdelingen fant sted i RKO Pantages Theatre i Hollywood i Los Angeles. Ben-Hur vant prisens gjeveste kategori, Oscar for beste film, samt ti andre priser, som gjorde filmen til den mestvinnende noensinne, og slo den tidligere rekorden på ni, satt av Gigi fra 1958. Senere skulle to andre filmer oppnå like stor suksess, Titanic (1997) og Ringenes herre: Atter en konge (2003).
Priser
Vinnerne står først og er markert med fet skrift.
Filmer med flere priser og nominasjoner
Følgende filmer fikk flere nominasjoner:
Følgende filmer vant flere priser:
Kongeriket Thessaloniki
Kongeriket Thessaloniki (gresk: Βασίλειο της Θεσσαλονίκης, transkribert: Vasílio tis Thessaloníkis) var en kortvarig korsfarerstat som ble grunnlagt da Det fjerde korstog erobret Østromerrikets territorium i Makedonia og Thessalia I 1204. Området ble erobret av Despotatet Epirus I 1224 og ble innlemmet i dette riket. Korsfarernes etterkommere fortsatte å utnevne titulære konger av Thessaloniki fram til 1320.
Bakgrunn
Etter at Konstantinopel og Østromerriket ble erobret av korsfarerne i Det fjerde korstog var det ventet både av korsfarerne og østromerne at lederen for korstoget, den lombardiske marki Bonifatius av Montserrat skulle bli ny keiser i Det latinske riket som var imperiets nye navn. Venetianerne, under ledelse av den gamle dogen Enrico Dandolo, var innflytelsesrike bidragsytere til korstoget, og de mente at Bonifatius hadde for sterke bånd til østromerne ettersom to av hans brødre Konrad og Rainier av Montferrat var gift inn i den bysantinske keiserfamilien. Dandolo var en av lederne for korstoget og han kunne med letthet selv ha lansert seg som ny keiser, men det ville føre til store konstitusjonelle problemer hjemme i Republikken Venezia. Han lanserte derfor Balduin I, greve av Flandern, som keiser, dette var en løsning som ga Dandolo god mulighet til selv å styre utviklingen.
Etablering av riket
Korsfarerne fordelte riket mellom seg og Bonifatius, som var rasende over å bli forbigått, fikk tildelt Anatolia som len under keiseren. Dette var han ikke fornøyd med, og han krevde å få Thessaloniki, rikets nest største by. Problemet var at byen ikke var erobret, og Balduin I ønsket å dra for å erobre denne byen. Bonifatius motsatte seg dette og det utviklet seg nesten til strid mellom styrkene fra Flandern og fra Lombardia før Bonifatius fikk sin vilje og førte sine styrker mot Thessaloniki. Han erobret byen og området og etablerte det som et kongedømme selv om tittelen konge ikke ble brukt. Kilder fra det 13. og 14. århundre mener at Bonifatius begrunnet sitt krav med at hans bror Rainier hadde blitt lovet Thessaloniki da han i 1180 giftet seg med Maria Komnene, datter til keiser Manuel I Komnenos. Rainier av Montferrat ble døde eller ble drept rundt 1183.
I 1204-1205 utvidet Bonifatius sitt kongerike sørover i Hellas, gjennom Thessalia, Boiotia, Euboia og Attika. Grensene for riket ser likevel ut til å ha gått bare til byene Domokos, Pharsalus og Velestino, alle i det nordlige Thessalia. Området lenger sør, med byene Zetounion og Ravennika, lå under guvernører som var utnevnt av keiseren, og fyrstedømmene i det sørlige Hellas var vasaller under Bonifatius. I 1208-1209 sendte keiser Henrik av Flandern (som hadde blitt keiser etter sin bror Balduins død i 1205) en ekspedisjon mot de opprørske lombardiske baronene og det endte med at Hertugdømmet Athen, Grevskapene Bodonitsa, Salona og triarkiet (de tre baroniene) på Euboia nå ble direkte underlagt keiseren i Konstantinopel.
Det lombardiske opprøret
Bonifatius’ styre varte mindre enn to år. Den 4. september 1207 ble han angrepet og drept av tsar Kaloyan av Bulgaria. Kaloyan var for øvrig den samme som to år tidligere hadde tatt keiser Balduin I til fange og drept ham. Kongetronen ble overtatt av Bonifatius’ mindreårige sønn Demetrius av Montferrat og den reelle makten havnet hos forskjellige adelsmenn av lombardisk opphav. Grev Oberto II av Biandrate (i Piemonte) var regent for barnet, og han begynte ganske snart å konspirere med den keiserlige stallmester Amadeo Buffa om å få erstattet Demetrius med hans eldre bror Vilhelm VI av Montferrat som nå var marki i Montferrat etter sin far. De var også i åpenlys opposisjon til keiseren, Henrik av Flandern. Henrik angrep Thessaloniki militært i 1209 og tvang lombardierne til underkastelse. Regenten Oberto II ble erstattet av Henriks bror Eustace av Flandern.
Krigen mot Epirus og rikets fall
Keiser Mikael I Komnenos Dukas i Despotatet Epirus, et av det østromerske rikets eksilriker, var tidligere alliert med Bonifatius, men i 1210 utnyttet han de indre motsetningene blant latinerne og angrep kongedømmet. Thessaloniki ble samtidig utsatt for angrep fra bulgarerne uten at de utgjorde noen avgjørende trussel under sin forholdsvis svake og uerfarne leder, tsar Boril av Bulgaria. Henrik av Flandern slo tilbake angrepene uten alt for store problemer. Etter Mikael I’s død i 1214 begynte hans etterfølger Teodoros Komnenos Dukas å angripe Thessaloniki på nytt. I løpet av de følgende ni årene erobret Teodoros gradvis mer og mer av kongerikets territorium, bortsett fra selve byen. Dette skyldtes i stor grad at herskerne i Konstantinopel var beskjeftiget med krigføring mot Keiserriket Nikea. I 1224, da kong Demetrius ble myndig og kunne utøve makten selv, erobret Teodoros også hovedstaden Thessaloniki og hele kongeriket ble innlemmet i Despotatet Epirus. Kort tid etter lot Teodoros seg krone til keiser og hersket nå over et rike som strakte seg fra Adriaterhavet til Egeerhavet og omfattet Epirus, Thessalia og det meste av Makedonia. Da Teodoros’ rike var på sitt mektigste, rundt 1230, ble han imidlertid slått av bulgarerne i et slag ved Klokotnitsa og Teodoros ble tatt til fange.
Titulære konger
Overhodene i markisatet Montferrat fortsatte å titulere seg som konger av Thessaloniki helt til 1284. I 1266 lovte keiser Balduin II av Courtenay bort kongetittelen i Thessaloniki til hertug Hugo IV av Burgund dersom de klarte å gjenopprette riket. Balduin II var da selv var bare titulær keiser av Det latinske rike etter at han var avsatt og jaget ut av Konstantinopel i 1261. På 1300-tallet kom det også til flere som påberopte seg tittelen.
Manuel Ferreira
Manuel «Nolo» Ferreira (1905–1983) var en argentinsk fotballspiller som deltok i de olympiske leker 1928 i Amsterdam.
Ferreira vant en olympisk sølvmedalje i fotball under sommer-OL 1928 i Amsterdam. Han var med på det argentinske laget som kom på andreplass i fotballturneringen bak. Argentinas vei til finalen var seier over med 11-2, seier mot   i kvartfinalen med 6-3 og i semifinalen beseiret de  med 6-0. I finalen møtte de Uruguay og kampen endte 1-1. Ny finalekamp tre dager senere, 13. juni, som de tapte med 1-2 og Uruguay forsvarte sin olympiske tittel fra forrige OL i Paris. Ferreira scoret seks mål i OL-turneringen.
Han spilte også på Argentinas herrelandslag i fotball i 1929 da de vant Copa América og under VM i fotball 1930 i Uruguay der Argentina ble nummer to.
PGA Championship 1972
PGA Championship 1972 ble arrangert i Bloomfield Hills, Michigan i USA i 1972.
Optiker
Optikere er autoriserte helsepersonell som undersøker øyne og syn. Optikernes hovedoppgave er å korrigere og behandle synsfeil med briller, kontaktlinser eller synstrening. Optikere er en del av førstelinjehelsetjenesten innenfor syn og øyehelse.
Ved tegn til sykdom eller skade, henvises det primært til øyelege eller fastlege. Optikere samarbeider med andre yrkesgrupper om tilrettelegging, opplæring og rehabilitering. Internasjonalt brukes yrkestittelen optometrist.
Optikere i Norge
I Norge er optiker autorisert helsepersonell og tittelen er beskyttet. Søknad om autorisasjon som optiker må derfor sendes Statens autorisasjonskontor for helsepersonell (SAK). Autorisasjonen skal sikre at optikeren har de nødvendige kvalifikasjoner for yrket. Denne varer til vedkommende fyller 75 år. Om man vil arbeide som optiker etter fylte 75 år, må man søke om lisens.
Personer med utenlandsk optikerutdannelse kan søke om lisens for å arbeide som optiker i Norge. Utdannelsen vil da bli vurdert i forhold til norsk utdannelse. Optikerutdanning fra nordiske land er likestilt med norsk utdanning, og utdanning fra EØS-land vil også medføre forenklet behandling ved søknad om autorisasjon. Hovedregelen er at utdanning fra andre land ikke skal være vesentlig forskjellig i forhold til norsk optometriutdanning.
Det er muligheter for en rekke spesialiseringer innen faget utover grunnutdannelsen. Mange optikere har i dag tilgang på bruk av diagnostiske øyedråper, noe som gir mulighet for utvidede undersøkelsesmetoder. Optikere arbeider i førstelinjetjenesten for øyehelse i Norge, og er en viktig yrkesgruppe for å oppdage øyelidelser som krever oppfølging hos lege eller øyelege.
Utdanning
I Norge utdannes optikere ved Universitetet i Sørøst-Norge, avdeling Kongsberg. Utdannelsen innen optometri er en treårig bachelor, med Kongsberg som eneste studiested i Norge. Opptakskrav er generell studiekompetanse.
Universitetet tilbyr også kurs og etterutdanning for optikere. Det er blant annet tilbud om mastergrad innen Optometri og Synsvitenskap, og Synspedagogikk og Synsrehabilitering.
Skolen har samarbeidsavtaler med flere utdanningssteder for optikere i andre land: Pennsylvania College of Optometry (PCO) i USA, University of Manchester, Bradford University, City University i London, University of Cardiff og Glasgow Caledonian University.
Jobbmuligheter
Jobbmulighetene for optikere er gode. De fleste arbeider i privat praksis i optikerforretninger, hvor synsundersøkelser utgjør en stor del av de daglige arbeidsoppgavene. Optikere jobber også i det offentlige på hjelpemiddelsentraler og på sykehus.
Butikkjeder
Disse kjedene har butikker på mange steder i Norge:
Eksterne lenker
Optiker
VM i skiskyting 2021 – Fellesstart kvinner
12,5 km fellesstart for kvinner under VM i skiskyting 2021 ble arrangert 21. februar 2021.
Resultater
Rennet startet kl. 12:30.
Lilleaker skoles musikkorps
Lilleaker skoles musikkorps (LSM) ble stiftet 19. januar 1909. Det er Norges lengstspillende skolekorps, da det har vært i ukentlig aktivitet sammenhengende siden oppstarten, med unntak av skoleferier. Korpset spilte også under krigen i skogen ved Lysakerelven. Lilleaker Skoles Musikkorps holder til på Lilleaker skole i Ullern bydel i Oslo, og rekrutterer kun fra denne skolen.
Korpset har i 2022 over 100 aktive musikanter fordelt på hovedkorps, juniorkorps og aspirantkorps. Korpset arrangerer og deltar hvert år egne konserter i nærmiljøet, så vel som stevner, konkurranser og andre aktiviteter. Korpset har som visjon å fremme fellesskap gjennom deltagelse i musikalsk aktivitet.
Hovedkorpsets dirigent (per 2022) er Tomas Austestad, som har vært ansatt i korpset siden 2008.
Aerob trening
Aerob trening er trening der utøveren hele tiden puster inn så mye surstoff/ oksygen som forbrukes og innebærer at man kan holde ut lenge. Det er en treningsform som gjør at man kan løpe lenge i et høyt tempo uten å bli stiv. En skiløper, skøyteløper eller sykkelrytter har meget god nytte av denne treningsformen.
Det er oksygentilførselen som avgjør om treningen er aerob eller anaerob.
Anaerob trening vil si at det forbrukes mye mer surstoff / oksygen enn kroppen får tilført med pustingen. Etter en slik trening over relativt kort tid, vil man lett bli stiv og det blir umulig å trene med slik intensitet lenger enn få minutter.
Man kan også definere ordene ved å si at aerob utholdenhet er evnen til å arbeide med relativt høy intensitet over lengre tid. Anaerob utholdenhet er evnen til å arbeide med svært høy intensitet over relativt kort tid.
Aerob kapasitet
Aerob kapasitet er evnen til å være i aktivitet over lengre tid med relativt høy intensitet. Den aerobe kapasiteten avhenger av hvor godt transportsystemet er utviklet, det vil si hvor god kroppen er til å transportere oksygen til muskelcellene. Dette omfatter dimensjonene i luftveiene, lungenes evne til gassveksling av oksygen og kullsyre (karbondioksid) mellom luft og blod, blodets evne til å bære oksygen, og om blodåresystemet har nok blodkar til å sirkulere blodet ut i muskulaturen.
Oryctes ohausi
Oryctes ohausi er en bille som tilhører gruppen hornbiller (Dynastidae).
Utseende
En nokså stor (ca. 40 millimeter), avlang, halvmatt, mørkt rødbrun hornbille. Hannen har et kraftig, litt krumt horn på hodet, thorax er bredt uthulet foran, uthulingen er omtrent femkantet, bak og på sidene avgrenset av kjøler. Hunnen har også denne uthulingen, men mangler horn. Dekkvingene er svært fint punkterte.
Levevis
Larvene utvikler seg i døde palmestammer, og er regnet som harmløse.
Utbredelse
Arten er utbredt i Vest-Afrika (Guinea, Liberia, Togo, Kamerun).
Aegviidu
Aegviidu er et tettsted i det nordlige Estland, i Harju fylke. Tettstedet har et areal på 11,97 km² og 1. januar 2008 hadde det 881 innbyggere. Den er en del av Anija kommune, som dens innbyggere også får sine kommunale tjenester fra.
Aegviidu betjenes av den baltiske jernbane.
Utvidelsespakke
En utvidelsespakke  (ofte kalt tilleggspakke eller ekspansjonspakke) er et tillegg til et eksisterende rollespill, brettspill eller videospill. Disse tilleggspakkene gir vanligvis nye spillnivåer, våpen, gjenstander, historier, (spill)verdener, regler og/eller en utvidet historie til det eksisterende spillet. Selv om utvidelsespakker til brettspill ofte et utviklet av den opprinnelige spillprodusenten hender det at produsenter av videospill lisensierer rettighetene til en utvidelsespakke til en tredjepart. Brettspill og rollespill har markedsført utvidelsespakker siden tidlig på 1970-tallet.
Oppsummering
Prisen for en utvidelsespakke er ofte betraktelig lavere prisen til det originale spillet. Ettersom en utvidelsespakke vanligvis bare inneholder tilleggsmateriale, krever de fleste at brukeren også har det originale spillet for at det skal være mulig spille den.
For spill med mange utvidelsespakker, kan nye spillere ofte kjøpe en pakke som inneholder både spillet og flere utvidelsespakker, som ofte billigere enn å kjøpe de separat. For noen spill er det også mulig å betale en månedlig pris for å få tilgang til alle utvidelsene uten å måtte kjøpe hver enkelt. Disse løsningene gjør spillet mer tilgjengelig for nye spillere.
Frittstående utvidelsespakker
Noen utvidelsespakker er ikke avhengige av det originale spillet for å kunne brukes. Dette kan være en fordel, siden utvidelsespakken enten kan fungere som en fortsettelse til historien, uten at man trenger å eie originalspillet, eller den kan fungere som en smakebit for det større spillet. Spill som Heroes of Might and Magic III: The Shadow of Death og Dungeon Siege: Legends of Aranna inneholder allerede det originale spillet.
Det økende tallet på spill som blir lansert på flere spillplattformer har det ført til at flere av utvidelsespakkeutgivelsene blir frittstående utvidelsespakker (i særlig grad for konsoller). Command & Conquer 3: Kane's Wrath, for eksempel krever det originale Command & Conquer 3: Tiberium Wars for at det skal spilles på en datamaskin, men Xbox 360-versjonen inneholder både det originale spillet og utvidelsespakken, og hver av dem kan brukes uavhengig av den andre.
Utvidelsespakker for spillkonsoller
Utvidelsespakker er oftest utgitt for PC-spill, men blir i økende grad vanlig også blant videospillkonsoller, hovedsakelig pga. konsolltilbud som Xbox Live og PlayStation Network. En slik utvidelsespakke for konsoller, er Halo 2 Multiplayer Pack som inneholder 9 nye nivåer og oppdateringer til spillet som bare er tilgjengelig for Xbox Live-brukere.
Grand Theft Auto: London, 1969 var den første utvidelsespakken for PlayStation. Spillet krevde at spilleren satte in London CD-en, tok den ut, satt inn det originale Grand Theft Auto-spillet, tok det ut og satte London CD-en inn igjen for å kunne spille.
Sonic & Knuckles for Sega Mega Drive/Genesis var uvanlig fordi det fungerte som en frittstående kassett, samtidig som den var en utvidelsespakke for både Sonic the Hedgehog 2 og Sonic the Hedgehog 3.
Før var det vanlig at utvidelsespakker ble gitt ut i fysisk format, men i senere tid har dette blitt erstattet av det digitale nedlastbare formatet DLC (downloadable content)
Klooga
Byen hadde 8.000 innbyggere i 2004. Under andre verdenskrig var det en konsentrasjonsleir i utkanten av byen, opprettet av det nasjonalsosialistiske Tyskland i september 1943.
Like vest for denne byen ligger landsbyen Põllküla med Harju-Madise-kirka med elementer fra 1200-tallet. Her ute helt i vest ligger også Ämari flybase som ble anlagt sammen med et gravfelt for flyvåpenet i sovjettiden, men som nå tjener som militær flybase for Estland og NATO.
Arsenjev
Arsenjev (russisk: Арсе́ньев) er en by i Primorskij kraj i Russland. Den ligger på høyre bredd av elva Arsenjevka (ei sideelv til Ussuri), rundt 160 km nordøst for Vladivostok (veiavstand: 242 km). Innbyggertall: 62 896 (folketelling 2002), 70 032 (folketelling 1989).
Historie
Arsenjevs historie begynner i 1895, da bosetningen Semjonovka ble grunnlagt. De første bosetterne var russiske gammeltroende. I 1901 bosatte leilendinger fra Poltava oblast i Ukraina seg her. I 1937 ble bosetningen knyttet til den transsibirske jernbanen med et sidespor. I 1940 ble den første flyfabrikken (den nåværende Progress) i Russlands fjerne østen bygget her. I 1952 fikk bosetningen Semjonovka innvilget bystatus, og fikk nytt navn, Arsenjev, etter Vladimir Arsenjev, en utforsker av Det fjerne østen, vitenskapsmann, oppdagelsesreisende og forfatter, som besøkte Semjonovka i 1912.
Næringsliv og økonomi
Byens største arbeidsgivere er Askold og Progress, som hovedsakelig produserer forsvarsrelaterte produkter. På grunn av mindre etterspørsel etter militære produkter har produksjonen blitt redusert, noe som forsøkes kompensert ved eksport, blant annet av helikoptre fra Progress.
På grunn av fjellene i området og gode snøforhold om vinteren er Arsenjev også blitt et senter for alpin skisport, og det bygges ut infrastruktur i området med henblikk på dette.
Nils Løberg
Nils Løberg (14. februar 1918 i Skien, død 30. april 2002) var en norsk billedkunstner.
Skiens Kunstforening arrangerte en utstilling med Løbergs bilder i 1998, en minneutstilling etter hans død og en utstilling i 2018. I 2007 ble det avholdt en utstilling med hans bilder på Galleri Osebro i Porsgrunn.
Han malte i en naivistisk stil med motiver hovedsakelig fra Skien og Nedre Telemark, ofte med et samfunnsmessig engasjement.
Tverrfjellet (Jostedalsbreen)
Tverrfjellet er et fjell på Jostedalsbreen i Luster og Stryn kommuner i Sogn og Fjordane. Det har en høyde på 1 888 meter over havet. Mot vest, på andre siden av Teibreen, går en navnløs rygg med høyeste punkt 1 831 moh.
Høgskulen på Vestlandet
Høgskulen på Vestlandet (HVL ) er en norsk statlig høgskole som ble opprettet 1. januar 2017 gjennom en sammenslåing av Høgskolen i Bergen, Høgskulen i Sogn og Fjordane og Høgskolen Stord/Haugesund. HVL har fem studiesteder – Bergen, Førde, Haugesund, Sogndal og Stord.
Rektor er fra 1. januar 2021 førsteamanuensis Gunnar Yttri.
HVL har en av de største lærerutdanningene i Norge. Det eldste studieprogrammet – lærerutdanningen i Stord – har røtter tilbake til 1839.
Høgskolen har styreleder oppnevnt av Kunnskapsdepartementet og ansatt rektor med sete i Bergen. I 2016 ble professor Berit Rokne den første rektoren ved HVL. Arvid Hallén var Høgskulens første styreleder.
Høgskolen har ca. 15,000 studenter og 1,800 ansatte. Hvert år uteksamineres omtrent 4,500 kandidater innen helse- og sosialfag, ingeniør- og maritime fag, lærer- og musikkutdanning, idrett, friluftsliv og folkehelse, natur- og samfunnsfag og økonomi og ledelse.
Høgskulen på Vestlandet bruker nynorsk som primært arbeidsspråk, uten at dette er et krav for skolens studenter.
Ambisjoner om å bli universitet
HVL har mål om å bli universitet med en profesjons- og arbeidslivsrettet profil. Det nye universitetet på Vestlandet skal være arbeidslivsorientert, en profil som for eksempel skiller dem fra klassiske breddeuniversitet som Universitetet i Bergen og Universitetet i Oslo. En arbeidslivsrettet profil innebærer blant annet å forske sammen med arbeidslivet, i form av studentoppgaver i bedrifter, praksis, forskningssamarbeid eller annet.
Verdier og visjon
Høgskulens verdier er samspill, bærekraft og nyskaping. Visjonen er «kunnskap som bygger menneske og samfunn».
Studietilbud og fakulteter
HVL har 16 årsstudier, 65 bachelorprogram, 38 masterprogram, 5 doktorgradsprogram og 90 etter- og videreutdanninger.
Disse studietilbudene er fordelt på de fire fakultetene.
Forskning
I tillegg til studietilbudet er HVL også en forskningsinstitusjon, med primære forskningsområder innen:
Doktorgradsprogram
Høgskolen har fem doktorgradsprogrammer, derav en er en fellesgrad i samarbeid med andre institusjoner. Disse fem er:
Forskningssentre
Per 2021 finnes det sju forskningssenter ved høgskulen.
BARNkunne
BARNkunne (engelsk: KINDknow) er et forskningsenter ved Høgskulen på Vestlandet.
Senterets hovedaktivitet er forskning og vitenskapelig publisering om barnehagen og barn i alderen 1-6 år. Foruten forskningsformidling initierer senteret aktiviteter som kan bidra til barns utvikling, læring og danning. BARNkunne arrangerer årlig Norsk barnehagekonferanse.
Siden 2003 har høyskolen samarbeidet tett med barnehageforskere i Kina.
Dykkerutdanning
I 2005 ble skolen innlemmet i Høgskolen i Bergen, og i 2017 ble skolen dermed en del av Høgskulen på Vestlandet. Avdeling for dykkerutdanning ligger i Skålevik, cirka 15 kilometer fra Bergen sentrum.
Skottland i 1513-1707
Skottland i 1513-1707 gir en oversikt over landets økonomiske, sosiale og konstitusjonelle forhold i perioden fra 1513 (da middelalderen i Skottland ble ansett som avsluttet) til unionen med England i 1707.
Den tidlig moderne tid begynte med kaldere og våtere vær på grunn av den lille istid. Det fortsatte å være kaldere og våtere til begynnelsen av syttenhundretallet, da klimaet sakte begynte og bli bedre. Et resultat av det kaldere klima under den lille istid var oppgivelsen av marginale jorder i større høyder. På lavere høyder skjedde derimot ofte brøyting av ny mark på dårlige jorder. I nesten halvparten av årene i femtenhundretallet ble det nødvendig å importere korn fra Østersjøområdet. På begynnelsen av det sekstenhundretallet var hungersnøden relativt vanlig, med fire sulteperioder mellom 1620 og 1625. I perioden 1513-1707 økte den skotske befolkningen fra en halv til en million innbyggere. Det meste av befolkningen i Skottland, både i lavlandet og høylandet, bodde ikke i landsbyer uten i fermtouns eller clachlans. Etter hvert som befolkningen vokste, ble grendene delt og nye opprettet. Utkantsjorder blev befolket og setrer forvandledes til permanente gårder. Imidlertid skjedde det en sterk urbanisering i Skottland. I 1600 hadde Skottland en større andel av befolkningen som bodde i byer enn den samtida Skandinavia.